கேள்வி: விழும் பூனையின் தற்காப்பு குறித்து விரிவாக சொல்லுங்கள்.
பதில்: படிமம்:Falling_cat_1894.jpg'' - எட்டியென்-ஜூல்ஸ் மேரியின் காலவரிசை ஒளிப்படத்தில் பிடிக்கப்பட்ட படங்கள் ( ''நேச்சர் (இதழ்)'' இதழில் காட்டப்பட்டுள்ளது, 1894)]] பூனையின் நேர்நிமித்துத் தெறிவினை (''Cat righting reflex'') என்பது, தவறி விழும் பூனை தன் கால்களை கீழ்நோக்கித் திருப்ப மேற்கொள்ளும் ஒரு செயல் திறனாகும். இந்த அனிச்சைத் திறன் பூனைகளுக்கு 3–4 வார வயதில் தோன்றத் தொடங்கி, 6–9 வாரங்களில் முழுமையடைகிறது. பூனைகளுக்கு வழக்கத்திற்கு மாறாக நெகிழ்வான முள்ளந்தண்டு நிரல் உள்ளதும், செயல்பாடு காறை எலும்பு இல்லாததால் இதைச் செய்ய முடிகிறது. இதற்கு வால் உதவுவதாகத் தெரிகிறது, ஆனால் வால் இல்லாத பூனைகளும் இந்தத் திறனைக் கொண்டுள்ளன. ஏனெனில் பூனை பெரும்பாலும் அதன் கால்களை நகர்த்துவதன் மூலமும், அதன் முள்ளந்தண்டு நிரலை ஒரு குறிப்பிட்ட வகையில் திருப்புவதன் மூலமும் தன்னை தற்காத்துக் கொள்கிறது. இந்த அனிச்சை செயலுக்கு பூனைகள் மிகவும் பிரபலமான எடுத்துக்காட்டாக இருந்தாலும், கீழே விழுகையில் இவை மட்டுமே திரும்பும் திறனைக் கொண்டவை என்று எண்ண முடியாது. இதே திறனை முயல்கள், எலிகள், பல்லிகள் மற்றும் கணுக்காலி (எ.கா. குச்சி பூச்சிகள் ) போன்ற சில சிறிய முதுகெலும்பற்ற உயிரினங்களிடமும் காணப்படுகின்றன.